laion/Wikipedia-Exotic huggingface dataset:
יחסי אוקראינה–אינדונזיה

יחסי אוקראינה–אינדונזיה הם היחסים הדיפלומטיים שבין אוקראינה לבין רפובליקת אינדונזיה. לאחר התפרקותה של ברית המועצות, אינדונזיה הכירה באוקראינה כמדינה עצמאית (ב-28 בדצמבר 1991). ב-6 ביוני 1992 חתמו שתי הממשלות על הצהרה משותפת בדבר כינון היחסים הדיפלומטיים ביניהן במוסקבה. אינדונזיה הקימה את שגרירותה בקייב ב-1994, ואוקראינה פתחה את שגרירותה בג'קרטה ב-1996. בשנת 2016 הגיע שווי הסחורה שיוצאה מאינדונזיה לאוקראינה לסך 310 מיליון דולר אמריקאי. הסחורה כללה שמן דקלים, שמן קוקוס, מרגרינה, תה, סבון ועוד. באותה שנה, הגיע שווי הסחורה שיוצאה מאוקראינה לאינדונזיה לסך 521 מיליון דולר אמריקאי. הסחורה כללה ברובה חיטה (88%), קמח חיטה ועוד. בשנת 2015 הגיע שווי הסחורה שיוצאה מאינדונזיה לאוקראינה לסך 160 מיליון דולר אמריקאי והיא כללה שמן דקלים, שמן קוקוס, תה, אבקת קקאו, אוכל לחיות ועוד. באותה שנה הגיע שווי הסחורה שיוצאה מאוקראינה לאינדונזיה לסך 183 מיליון דולר אמריקאי והיא כללה בעיקר חיטה. אינדונזיה מיוצגת באוקראינה על ידי שגרירות שהיא מחזיקה בקייב, בירת אוקראינה. אוקראינה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. מדיה וקבצים בנושא יחסי אוקראינה–אינדונזיה בוויקישיתוף אתר השגרירות האוקראינית בג'קרטה אתר השגרירות האינדונזית בקייב Post, The Jakarta. "Ukraine, RI celebrate 20 years of relations". The Jakarta Post (באנגלית). נבדק ב-2018-05-26. Products that Indonesia exports to Ukraine (2016), The Observatory of Economic Complexity (באנגלית) (ארכיון) Products that Indonesia imports from Ukraine (2016), The Observatory of Economic Complexity (באנגלית) (ארכיון) Products that Indonesia exports to Ukraine (2015), The Observatory of Economic Complexity (באנגלית) (ארכיון) Products that Indonesia imports from Ukraine (2015), The Observatory of Economic Complexity (באנגלית) (ארכיון) "Embassy of the Republic of Indonesia, Kyiv - Embassy WorldWide". Embassy WorldWide (באנגלית בריטית). נבדק ב-2018-05-26. "Embassy of Ukraine in Indonesia - Embassy WorldWide". Embassy WorldWide (באנגלית בריטית). נבדק ב-2018-05-26.
רכיבה באולימפיאדת הנוער בואנוס איירס (2018)

תחרויות הרכיבה באולימפיאדת הנוער בואנוס איירס (2018) התקיימו במועדון הרכיבה של ארגנטינה. התחרויות הורכבו מתחרות אישית בהשתתפות 30 רוכבים ותחרות קבוצות מעורבת שתורכב משש מקבוצות של 5 רוכבים. ההעפלה לתחרויות היא אישית והמכסה ניתנת לוועד האולימפי המקומי ולא לרוכבים עצמם. הרוכבים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003). הוועד האולימפי הבינלאומי ופדרציית הרכיבה הבינלאומית סיכמו כי מדינה תוכל לשלוח נציג אחד בלבד לתחרות. המכסות חולקו בין שש קבוצות, כאשר כל קבוצה קיבלה 5 מכסות. שש הקבוצות הן: אירופה, צפון אמריקה, דרום אמריקה, אסיה, אפריקה ואוסטרלאסיה. המדינה המארחת, ארגנטינה, קיבלה מכסה בודדת בקבוצה של דרום אמריקה. שש מכסות חולקו בהקצאה עולמית. כל הזמנים הם לפי הזמן המקומי (UTC-3) הוועד האולימפי הבינלאומי ופדרציית הרכיבה הבינלאומית (2 בפברואר 2018). "Qualification System – Youth Olympic Games Buenos Aires 2018 - Equestrian" (PDF) (באנגלית). נבדק ב-26 במאי 2018. {{cite web}}: (עזרה)(הקישור אינו פעיל) פדרציית הרכיבה הבינלאומית. "Qualified NOC's to the 3rd Youth Olympic Games – Buenos Aires- 2018" (PDF) (באנגלית). נבדק ב-26 במאי 2018. {{cite web}}: (עזרה)
ג'סי ברטון

ג'סיקה קתרין ברטון (באנגלית: Jessica Kathryn Burton; נולדה ב-17 באוגוסט 1982) היא סופרת ושחקנית אנגלייה. היא פרסמה שני רומנים, "המיניאטורות" ו"המוזה".  שניהם רבי-מכר בינלאומיים, שניהם הגיעו למספר אחד ברשימת רבי המכר של סאנדיי טיימס ולרשימת הניו יורק טיימס, ו"המוזה" כבר תורגמה לפחות ל-36 שפות. סיפוריה הקצרים פורסמו בהרפרס בזאר ובמגזין Stylist. ברטון גם מחברת עבודות עיוניות. מאמריה פורסמו בוול סטריט ג'ורנל, אינדפנדנט, ווג, Elle, Red, Grazia, Lonely Planet Traveller ו-The Spectator. ברטון למדה באוקספורד ובבית הספר המרכזי להבעה ודרמה. אחר לימודיה היא התחילה לעבוד כשחקנית תיאטרון, בין היתר בתיאטרון המלכותי הלאומי בלונדון ב-2008. היא גם עבדה כעוזרת אדמיניסטרטיבית בסיטי של לונדון. ב-2014 יצא רומן הביכורים של ברטון, "המיניאטורות", אשר מתרחש באמסדרדם של המאה ה-17 באמסטרדם. הרומן הוא בהשראת בית מיניאטורי המוצג ברייקסמוזיאום שהיה שייך לאישה מהתקופה בשם פטרונלה אורטמן - גם שמה של הדמות הראשית (אך מלבד ההשראה, אין הספר מתיימר להיות רומן ביוגרפי). כשהיה הספר מוכן לפרסום, התחוללה על זכויות ההוצאה לאור מלחמת מכרזים בשבוע הספר בלונדון באפריל, 2013, ולבסוף הוצאת Picador החתימה את ברטון. הרומן השני של ברטון, "המוזה", פורסם ב-2016, ומתרחש בשתי תקופות במקביל - מלחמת האזרחים בספרד ו-30 שנה מאוחר יותר בלונדון שנת 1960. הוא היה מועמד לפרס הקוראים Books Are My Bag. ספר הילדים הראשון של ברטון, The Restless Girls, יצא לאור בחודש ספטמבר 2018. הסיפור מבוסס על סיפור אגדה של האחים גרים "המעשייה ב-12 נסיכות רוקדות". נכון לפברואר 2018, היא עובדת על הספר השני שלה לילדים והרומן השלישי למבוגרים. 2014 Waterstones "Book of the Year" winner for The Miniaturist 2014 Specsavers National Book Awards: New Writer of the Year for The Miniaturist 2014 Specsavers National Book Awards: Book of the Year for The Miniaturist מדיה וקבצים בנושא ג'סי ברטון בוויקישיתוף אתר האינטרנט הרשמי של ג'סי ברטון ג'סי ברטון, במסד הנתונים הקולנועיים IMDb (באנגלית) Inside back cover of 2015 Picador UK paperback edition of The Miniaturist "Jessie Burton". Jessie Burton (באנגלית). Blackman, Jaines (28 במרץ 2015). "Best-seller has been a life-changer for Jessie Burton". Oxford Mail. {{cite news}}: (עזרה) National Theatre : Productions : The Hour We Knew Nothing of Each Other Spiegelman, Ian (29 באוגוסט 2014). "Jessie Burton on the dollhouse that inspired her novel". USA Today. {{cite news}}: (עזרה) Quinn, Anthony (25 ביוני 2016). "The Muse by Jessie Burton". The Guardian. London. {{cite news}}: (עזרה) "Inaugural Books are My Bag Award Winners Announced". Foyles (באנגלית בריטית). "THE RESTLESS GIRLS". Jessie Burton. Tim Masters (1 בדצמבר 2014). "Miniaturist novel named Waterstones book of 2014". BBC News. {{cite web}}: (עזרה) "Jessie Burton: I never thought of The Miniaturist as ambitious". BBC News. 2 בדצמבר 2014. {{cite web}}: (עזרה) "Jessie Burton's The Miniaturist voted Specsavers Book of the Year". BBC News. 22 בדצמבר 2014. {{cite web}}: (עזרה)
מהאטלס (ים המלח)

"מהאטלס (ים המלח)" (1976) היא סדרת תצלומים מעובדים שיצרה האמנית הישראלית דגנית ברסט ומתארים את ים המלח במפות. העבודה "מהאטלס (ים המלח)" היא סדרה של שישה תצלומים שיצרה דגנית ברסט בשנת 1976. בשנים 1976-1975 הרבתה ברסט להשתמש בדימוי המפה ביצירותיה. בין היתר יצרה את "אטלס פיזי, מדיני וכלכלי בעריכת ד"ר משה ברור, מהדורה שישית (אטלס ישראל)", המקבילה לעבודה זו, ואת "מפת ארץ ישראל עם גבול מעוין". ששת התצלומים בסדרה מציגים דימוי זהה של ים המלח, שנלקח מתוך מהדורת שנת 1963 של האטלס שיצר משה ברור. אולם, בכל תצלום השתמשה ברסט בתיאור של ים המלח מתוך מפה אחרת בו. השימוש בקנה מידה שונה של כל מפה והדפסת התצלומים בגודל אחיד של גובה של 60 ס"מ וברוחב של 43 ס"מ הצריך שימוש בתקריב (זום) הולך וגדל שיצר טשטוש של הדימוי. בתצלום האחרון בסדרה, לדוגמה, מופיע ים המלח כסימן מטושטש הדומה למספר 8 או לסמל האינסוף ( ∞ {\displaystyle \infty } ). רועי רוזן תיאר את העבודה כמבטאת את קריסת הדימוי אל תוך כתם מטושטש וחסר משמעות, בו בעת שהיא מבטאת השהיה של האמון בתרבות ובמדע ובכלים שהם מספקים לאדם המודרני. ניתוח זה התבסס על הפילוסופיה של ז'אן בודריאר אודות הסימולאקרה. דוד גינתון (2013) ראה בפעולה זו כייצוג של דחף אל אינסוף מתמטי. דחף זה עשוי להוליך "אל קצה ההכרה, אל אבדנה ואולי גם אל המוות". העבודה הוצגה בתערוכת היחיד "דגנית ברסט: חקירת לוך נס" (1989) במוזיאון ישראל, בתערוכה "גבולות השפה" (1998) ובתערוכת היחיד הרטרוספקטיבית של ברסט "דגנית ברסט: המזימה של הטבע, עבודות, 2013-1973" (2013) במוזאון תל אביב לאמנות ונמצאת כיום באוסף מוזיאון זה. כיום (2017) העבודה נמצאת באוסף עיתון "הארץ". ראו: Bad Taste: השנה החמישים לכיבוש, מתוך אוסף "הארץ", גלריה מינוס 1, תל אביב, 2017, עברית / אנגלית ראו: בר אור, גלי, Blow-up: בין צילום לציור, משכן לאמנות ע"ש חיים אתר, עין חרוד, [1993] רועי רוזן, "מוטציה, מים, מין, מקום: ארבעה פרקים על דגנית ברסט", סטודיו 70, מרץ-אפריל 1996, עמ' 39-38 דוד גינתון, "מים רבים לא יוכלו לכבות את האהבה", בתוך: גינתון, אלן (אוצרת), דגנית ברסט: המזימה של הטבע: עבודות 2013-1973, מוזיאון תל אביב לאמנות, תל אביב, 2013, עמ' 36
יחסי אינדונזיה–מרוקו

יחסי אינדונזיה–מרוקו הם היחסים הדיפלומטיים שבין רפובליקת אינדונזיה לבין ממלכת מרוקו. בשנת 1955, ממשלת אינדונזיה ארגנה את הוועידה האסיאתית-אפריקאית הקוראת למדינות אסיה ואפריקה לעצירת הקולוניאליזם האירופי, מה שהועיל למרוקו לקבל את עצמאותה מצרפת ב-18 בנובמבר 1956. שתי המדינות כוננו את יחסיהן הדיפלומטיים ב-19 באפריל 1960. באותה שנה, הנשיא הראשון של אינדונזיה ביקר במרוקו וקיבל את פניו של מוחמד החמישי. בשנת 2008, שר החוץ האינדונזי ביקר במרוקו. במרץ 2009, ראש ממשלת מרוקו, ביקר בג'קרטה, בירת אינדונזיה. בשנת 2016, שווי הסחורה שיוצאה מאינדונזיה למרוקו הגיעה לסך 187 מיליון דולר אמריקאי והיא כללה קפה, שמן דקלים, מרגרינה, שמן קוקוס ועוד. באותה שנה, שווי הסחורה שיוצאה ממרוקו לאינדונזיה הגיעה לסך 67.4 מיליון דולר אמריקאי והיא כללה פוספטים, חומצה זרחתית ועוד. בשנת 2015, שווי הסחורה שיוצאה מאינדונזיה למרוקו הגיעה לסך 131 מיליון דולר אמריקאי והיא כללה קפה, שמן דקלים, דודי קיטור ועוד. באותה שנה, שווי הסחורה שיוצאה ממרוקו לאינדונזיה הגיעה לסך 67.4 מיליון דולר אמריקאי והיא כללה פוספטים, חומצה זרחתית, נייר ממוחזר ועוד. מרוקו מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה מיוצגת במרוקו על ידי קונסוליית כבוד בקזבלנקה ושגרירות שהיא מחזיקה בראבט, בירת מרוקו. Post, The Jakarta. "Morocco seeks to boost business ties with RI: Envoy". The Jakarta Post (באנגלית). נבדק ב-2018-05-26. Products that Indonesia exports to Morocco (2016), The Observatory of Economic Complexity (באנגלית) (ארכיון) Products that Indonesia imports from Morocco (2016), The Observatory of Economic Complexity (באנגלית) (ארכיון) Products that Indonesia exports to Morocco (2015), The Observatory of Economic Complexity (באנגלית) (ארכיון) Products that Indonesia imports from Morocco (2015), The Observatory of Economic Complexity (באנגלית) (ארכיון) "Embassy of Morocco in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-05-26. "Honorary Consulate of Indonesia in Casablanca, Morocco - Embassy WorldWide". Embassy WorldWide (באנגלית בריטית). נבדק ב-2018-05-26. "Embassy of Indonesia in Rabat, Morocco - Embassy WorldWide". Embassy WorldWide (באנגלית בריטית). נבדק ב-2018-05-26.
הוקן נסר

הוֹקַן נֶסֶר (בשוודית: Håkan Nesser; נולד-21 בפברואר 1950) הוא סופר מתח שוודי שספריו תורגמו ליותר מ-25 שפות. הוא זכה שלוש פעמים בפרס האקדמיה השוודית לספרי מתח ובפרס "Glass Key" לספר המתח הטוב ביותר בסקנדינביה. נודע בעיקר בזכות סדרת ספרי המתח של המפקח וַאן וֶטֶרֶן. נסר נולד וגדל בעיר קומלה שבשוודיה, אך את רוב חייו חי באופסלה. הוא החל את דרכו כסופר ב-1988, אך המשיך לעבוד כמורה עד 1998, אז הפך לסופר במשרה מלאה. באוגוסט 2006, נסר ואשתו אלקה (פסיכיאטרית במקצועה) עברו לגור בגרינץ' וילג' שבניו יורק. מספר שנים מאוחר יותר, הזוג עבר ללונדון ומאז הם מחלקים את חייהם בן בריטניה לשוודיה. 1993 – Det grovmaskiga nätet (ראה אור בעברית בשנת 2018 בהוצאת הכורסא בשם "דג חמקמק". משוודית: רות שפירא) 1994 – Borkmanns punkt (ראה אור בעברית בשנת 2019 בהוצאת הכורסא בשם "נקודת בורקמן". תרגום: תומר בן אהרון) 1995 – Återkomsten 1996 – Kvinna med födelsemärke (ראה אור בעברית בשנת 2020 בהוצאת הכורסא בשם "אישה עם כתם לידה". תרגום: תומר בן אהרון) 1997 – Kommissarien och tystnaden  1998 – Münsters fall 1999 – Carambole 2000 – Ewa Morenos fall 2001 – Svalan, katten, rosen, döden 2003 – Fallet G 2006 – Människa utan hund 2007 – En helt annan historia 2008 – Berättelse om herr Roos 2010 – De ensamma 2012 – Styckerskan från Lilla Burma 1988 – Koreografen 1996 – Barins triangel 1998 – Kim Novak badade aldrig i Genesarets sjö 1999 – Flugan och evigheten 2002 – Och Piccadilly Circus ligger inte i Kumla 2002 – Kära Agnes! 2004 – Skuggorna och regnet 2005 – Från doktor Klimkes horisont 2009 – Maskarna på Carmine Street 2011 – Himmel över London 2014 – Levande och döda i Winsford מדיה וקבצים בנושא הוקן נסר בוויקישיתוף אתר האינטרנט הרשמי של הוקן נסר הוקן נסר, ברשת החברתית פייסבוק הוקן נסר, ברשת החברתית Goodreads אורי שאלתיאל, הוקן נסר, היצ'קוק של המילה הכתובה, באתר הארץ אהרון לפידות, שוחה נגד הזרם, באתר ישראל היום הוקן נסר, שני פרקים מהספר "נקודת בורקמן", באתר הארץ, 21 באפריל 2019
יחסי אוסטרליה – הרפובליקה הדומיניקנית

יחסי אוסטרליה–הרפובליקה הדומיניקנית הם היחסים הדיפלומטיים הרשמיים שבין הקהילייה של אוסטרליה לבין הרפובליקה הדומיניקנית. אוסטרליה והרפובליקה הדומיניקנית משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה. ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. לאזרחי הרפובליקה הדומיניקנית ישנן הטבות רבות במערכת החינוך האוסטרלית בעת רישום אליה - בין החודשים אפריל ליוני הם זכאים למלגות מיוחדות ולמורים פרטיים שיעזרו. הרפובליקה הדומיניקנית אינה מיוצגת באוסטרליה בדרג השגרירות. הרפובליקה הדומיניקנית מיוצגת באוסטרליה בדרג הקונסולרי באמצעות שלוש קונסוליות רשמיות במלבורן, פרוויל (פרבר של אדלייד) ומאונט אנן (פרבר של סידני).[דרושה הבהרה] אוסטרליה אינה מיוצגת ברפובליקה הדומיניקנית הן בדרג השגרירות והן בדרג הקונסולרי. השגרירות המייצגת של אוסטרליה ברפובליקה הדומיניקנית היא השגרירות שנמצאת במקסיקו סיטי, בירת מקסיקו. בעבר החזיקה אוסטרליה בקונסוליה בבירת הרפובליקה - סנטו דומינגו. Dominican Republic country brief, מחלקת החוץ והסחר של הקהילייה של אוסטרליה Foreign embassies and consulates in Australia, מחלקת החוץ והסחר של הקהילייה של אוסטרליה (הקישור אינו פעיל, 29 ביוני 2019) Our embassies and consulates overseas, מחלקת החוץ והסחר של הקהילייה של אוסטרליה (הקישור אינו פעיל, 29 ביוני 2019)
יחסי אוסטרליה–סוריה

יחסי אוסטרליה–סוריה הם היחסים הדיפלומטיים הרשמיים שבין הקהילייה של אוסטרליה לבין הרפובליקה הערבית הסורית. בין סוריה לאוסטרליה מתקיימים יחסים דיפלומטיים אך אוסטרליה מרבה לבקר את סוריה על צורת המשטר שלה, ואף לחמה נגד המדינה האסלאמית במלחמת האזרחים הסורית. סוריה מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. אוסטרליה אינה מיוצגת בסוריה הן בדרג השגרירות והן בדרג הקונסולרי. השגרירות המייצגת של אוסטרליה בסוריה היא זו המצויה בביירות, בירת לבנון. Syria, מחלקת החוץ והסחר של אוסטרליה
בלוט (פירושונים)

האם התכוונתם ל... בלוט ים – בעל חיים, מין של סרטן בלוט (פרי) – הפרי של עץ האלון בלוט (משחק) – סוג של משחק קלפים בלוט (טקס) – טקס ויקינגי תספיג (בלועזית: Blot) - שם כולל למספר שיטות יסודיות בביולוגיה מולקולרית, המשמשות לזיהוי חלבונים ומקטעי RNA ו-DNA ייחודיים אישים ששם משפחתם בלוט אבי בלוט – קצין בצה"ל, המזכיר הצבאי של ראש הממשלה אשר בלוט – כדורגלן עבר ישראלי מליסה בלוט (Belote) – שחיינית עבר אמריקאית
אונטריו קליפרס

אונטריו קליפרס (באנגלית: Agua Caliente Clippers) היא קבוצת כדורסל מהעיר אונטריו שבקליפורניה, המשחקת בליגת הפיתוח של ה-NBA. הקבוצה הוקמה בשנת 2017 ומסונפת לקבוצת לוס אנג'לס קליפרס מליגת ה-NBA. באפריל 2017 פורסם כי לוס אנג'לס קליפרס מעוניינת להקים קבוצת בת בליגת הפיתוח לקראת עונת 2017/2018 באחת משתי ערים – אונטריו או בייקרספילד. כשבועיים לאחר מכן, ב-15 במאי, הודיעו הקליפרס על הקמת קבוצת "אגווה קליינטה קליפרס" אשר תפעל באונטריו ותארח את משחקיה באולם סיטיזנס ביזנס בנק ארנה. כינוי הקבוצה, אגווה קליינטה (בספרדית: "מים חמים"), הוא על שם קבוצת אינדיאנים משבט קאוויה היושבת בפאלם ספרינגס הסמוכה ומפעילה בה אתרי נופש ובתי קזינו. לקראת עונת הבכורה שלה מינתה הקבוצה את קייסי היל בן ה-34 כמאמנה הראשי. הקליפרס סיימו את העונה עם מאזן ניצחונות שלילי 23–27, אשר הציב אותם במקום החמישי באזור המערבי, ומחוץ לפלייאוף. מדיה וקבצים בנושא אונטריו קליפרס בוויקישיתוף אתר האינטרנט הרשמי של אונטריו קליפרס (באנגלית) LA Clippers looking to add D-League affiliate, באתר הרשמי של ה-NBA,‏ 29 באפריל 2017 L.A. Clippers Purchase NBA Development League Team, באתר הרשמי של ליגת הפיתוח, 15 במאי 2017 Agua Caliente Clippers Find Head Coach in Casey Hill, באתר clipperholics.com,‏ 18 ביולי 2017
יחסי אוגנדה–אינדונזיה

יחסי אוגנדה–אינדונזיה הם היחסים הבילטרליים שבין הרפובליקה של אוגנדה לבין רפובליקת אינדונזיה. בשנת 2016, שווי הסחורה שיוצאה מאינדונזיה לאוגנדה הגיעה לסך 177 מיליון דולר אמריקאי והיא כללה שמן דקלים, שמן קוקוס, נייר טואלט ועוד. באותה שנה, שווי הסחורה שיוצאה מאוגנדה לאינדונזיה הגיעה לסך 14.9 מיליון דולר אמריקאי והיא כללה אבקת קקאו, כותנה גולמית ועוד. אוגנדה אינה מיוצגת באינדונזיה, הן בדרג השגרירות והן בדרג הקונסולרי. אינדונזיה מיוצגת באוגנדה על ידי קונסוליית כבוד בקמפלה, בירת אוגנדה. Products that Indonesia exports to Uganda (2016), The Observatory of Economic Complexity (באנגלית) (ארכיון) Products that Indonesia imports from Uganda (2016), The Observatory of Economic Complexity (באנגלית) (ארכיון) "Honorary Consulate of Indonesia in Kampala, Uganda - Embassy WorldWide". Embassy WorldWide (באנגלית בריטית). נבדק ב-2018-05-27.
רכבת לילה

רכבת לילה היא רכבת נוסעים הפועלת בשעות הלילה. על פי רוב מדובר ברכבת הנוסעת למרחק ארוך, עם עצירות ביניים מועטות, בשעות השינה של הנוסעים. רכבות לילה בדרך כלל מציעות קרונות נוסעים מצוידים במיטות – קרונות שינה (אנ') או קוּשֶט (couchette (אנ')). המונח "רכבת לילה" עשוי לתאר גם רכבת למרחקים קצרים הפועלת בלילה. תחבורה לילית קווי לילה טיסת לילה (אנ') מדיה וקבצים בנושא רכבת לילה בוויקישיתוף משה גלעד, הכינו את הפיג'מות: רכבות הלילה חוזרות והן הלהיט החם באירופה, באתר הארץ, 11 ביולי 2021 ערך זה הוא קצרמר בנושא רכבות. אתם מוזמנים לתרום לוויקיפדיה ולהרחיב אותו.
רכבת לילה (פירושונים)

האם התכוונתם ל... רכבת לילה – רכבת נוסעים הפועלת בשעות הלילה יצירות: רכבת לילה (שיר) (גם: "רכבת לילה לקהיר") – שיר של להקת משינה משנת 1985 (מילים: אהוד בנאי, לחן: שלומי ברכה) רכבת לילה (סרט, 1959) (אנ') – סרט פולני משנת 1959 בבימויו של יז'י קבלרוביץ' רכבת לילה (סרט, 2009) (אנ') – סרט אמריקאי משנת 2009 רכבת לילה לליסבון – רומן פילוסופי מאת פסקל מרסייה (2004)
הרכבת העילית של ברלין

הרכבת המהירה של ברלין (בגרמנית: S-Bahn Berlin - אס באן ברלין), מהווה, יחד עם הרכבת התחתית של ברלין (בגרמנית: U-Bahn Berlin) את מערכת התחבורה הציבורית העיקרית של ברלין, בירת גרמניה. מדיה וקבצים בנושא הרכבת העילית של ברלין בוויקישיתוף אתר האינטרנט הרשמי של הרכבת העילית של ברלין (בגרמנית, באנגלית ובצרפתית) הרכבת העילית של ברלין, ברשת החברתית אקס (טוויטר) הרכבת העילית של ברלין, ברשת החברתית אינסטגרם הרכבת העילית של ברלין, סרטונים בערוץ היוטיוב About Us, www.s-bahn-berlin.de (באנגלית) berlin.de/unternehmen/firmenprofil/kurzfassung.htm berlin.de/unternehmen/firmenprofil/kurzfassung.htm About Us, www.s-bahn-berlin.de (באנגלית) About Us, www.s-bahn-berlin.de (באנגלית) ערך זה הוא קצרמר בנושא רכבות ובנושא גרמניה. אתם מוזמנים לתרום לוויקיפדיה ולהרחיב אותו.
זמן (מגזין)

מגזין זמן הוא ירחון חרדי המופיע בעברית ובאנגלית. המגזין מופץ בעשרות אלפי עותקים, בשלוש מהדורות – עברית, אנגלית ויידיש. בשנת 2004 הוקם הירחון (באנגלית) על ידי חיים צבי גולדברגר ומנדל ווגשל. בשנת 2012 יצא הירחון לדפוס בעברית בפעם הראשונה. על-פי סקר TGI, בינואר-דצמבר 2014 הגיע שיעור החשיפה של הציבור החרדי לירחון ל-19.6 אחוז, הגבוה ביותר מבין המגזינים החרדיים בישראל. שיעור דומה נמדד גם ב-2018. הכולל כתבות עומק נרחבות על פרשות היסטוריות, טבע, ומדע, לצד ראיונות עם דמויות מפתח בתחומים כמו פוליטיקה וביטחון. ל"זמן" סגנון ייחודי, המשלב דרמה ותיאורי צבע עם עובדות היסטוריות ואקטואליות. המגזין עוסק רבות בעולם הריגול, בפרשות הונאה ובסיפורים על מאחורי הקלעים של חקר החלל והאוקיינוסים. בין השנים 2013 עד 2017 צורפה למגזין חוברת בשם 'זמן נוער' שכללה כתבות קצרות וקלילות יותר. החל מ-2020 מערכת זמן מוציאה גיליון מקביל בשם "מקיף", המוקדש לנושא נבחר. בשנת 2014 מונה חיים קליגר להיות מנכ"ל זמן בישראל אך לבסוף פרש כשנה מאוחר יותר. כיום מנכ"לי זמן בישראל הם חיים צבי גולדברגר ומנדל ווגשל. העורך ראשי הראשון במהדורה העברית היה יאיר וינשטוק, שפרש לאחר סכסוך עם בעלי הירחון ב-2017, והקים גיליון מתחרה בשם כדור. העורך הראשי כיום הוא יעקב מנחם וגשל. בירחון כתבו פסח קראון, שלמה זלמן גרוסמן ונחמן גרשונוביץ. חדש בישראל: 'זמן' ירחון מרתק למשפחה החרדית, באתר בחדרי חרדים "ירחון חדש בישראל: מגזין זמן - פשקוויל". פשקוויל. 2012-07-17. נבדק ב-2018-05-27. הירחון החרדי 'זמן' יופיע בעברית ויופץ בישראל - אתר לדעת, באתר ladaat.info "נתוני TGI: "זמן" - המגזין החרדי בעל אחוזי החשיפה הגבוהים ביותר - כיכר השבת". כיכר השבת. נבדק ב-2018-05-27. "כשנתיים לאחר הקמתו: החשיפה לירחון החרדי 'זמן' עקפה אפילו את 'משפחה'". Ice. נבדק ב-2018-05-27. כיכר השבת, ‏סקר TGI לעיתונות החרדית • כל הנתונים, באתר כיכר השבת, 22 במרץ 2018 "הדבר הבא: חיים קליגר – מנכ"ל מגזין 'זמן'". חרדים10. 2014-07-07. נבדק ב-2018-05-27. סוף זמן: חיים קליגר ומגזין 'זמן' - כבר לא • פרסום ראשון - פיצ'פקעס, באתר www.pichevkes.co.il(הקישור אינו פעיל) ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
אסיר השמים

אסיר השמים (בספרדית: El prisionero del cielo) הוא רומן משנת 2011, פרי עטו של הסופר הספרדי קרלוס רואיס סאפון. הספר, תורגם לעברית על ידי מונה גודאר, ויצא לאור בעברית בהוצאת כנרת, זמורה-ביתן, דביר בשנת 2012 הספר מהווה המשך ישיר לספר הראשון בסדרה, רב המכר "צלה של הרוח". ברצלונה 1957. גיבורי הספר הם הדמויות מצלה של הרוח שהתבגרו בכמה שנים. דניאל סמפרה נשוי לביאה (ביאטריס) אגילאר, ולהם ילד בן שנה בשם "חוליאן". הוא חי מעל חנות הספרים המשפחתית "סמפרה ובניו", בבית שבו התגורר בעבר דון אנקלטו, בשכנות לאביו הקשיש (סמפרה האב). אף על פי שעסקי הספרים מצויים בשפל "פרמין רומרו דה טורס" עדיין עובד בחנות הספרים וממשיך למכור ספרים נדירים תוך העלאת חיוך על פניהם של הלקוחות. באחד הימים בעיצומן של ההכנות לקראת חג המולד נכנס לחנות הספרים איש מוזר גידם יד ומבקש לרכוש עותק נדיר ויקר של הספר "הרוזן ממונטה כריסטו" המוצג בתיבת תצוגה מאחורי הדלפק, הוא משלם בנדיבות וכותב הקדשה על עמוד השער "לפרמין רומרו דה טורס, אשר חזר מעולם המתים ומחזיק במפתח לעתיד. 13", ומותיר את הספר כמתנה לפרמין. פרמין שחוזר לחנות נחרד למראה ההקדשה ומבקש מדניאל שלא לספר על כך לאיש. דניאל חושד שאשתו מתראה עם ארוסה לשעבר הקצין בדימוס "פאבלו" ומתייעץ עם פרמין. פרמין מגולל בפני דניאל את קורות חייו, שהייתו בכלא במשך 20 שנה יחד עם הסופר דוויד מרטין (המוכר מן הספר משחקו של המלאך) ועם הזר המסתורי שכתב את ההקדשה, בריחתו מהכלא בהתחזות למת בהשראת סצנה מהספר "הרוזן ממונטה כריסטו" וגנבת מפתח מסתורי מהזר שהיה חברו לתא הכלא. ברנרדה מגלה שפרמין מתחמק מלגשת לכנסייה ולהתקדם בתהליך הנישואין, לדניאל הוא מסביר שאינו יכול להינשא כיוון שהוא נושא שם בדוי, ובעל השם נחשב כמת כבר עשרים שנה. בלא ידיעתו פועלים ידידיו לשוות לו זהות חדשה. בהוה מר סמפרה / סמפרה האב – אביו של דניאל. בעל חנות ספרים. דניאל סמפרה – בנו של מר סמפרה, בעלה של ביאה אגילאר וחברו הקרוב של פרמין. ביאה סמפרה (אגילאר) – אשתו של דניאל וחברתה של ברנרדה. פֵֿרְמִין רוֹמֵרוֹ דֵּה טוֹרֵס – חברו של דניאל. עובד בחנות הספרים של סמפרה האב. ברנרדה – ארוסתו של פרמין, עובדת כמשרתת בביתו של "גוסטאבו ברסלו". פרופסור אלבורקרקה – ידיד של משפחת סמפרה. מרצה בפקולטה לספרות, מסייע ביד דניאל ליצור זהות חדשה לפרמין. סבסטיאן סלגאדו – אסיר מספר 13. חבר איגוד בעברו, בעל המפתח. בעבר איזבלה סמפרה – אשתו של מר סמפרה ואמו של דניאל, ידידה של דוויד מרטין. הורעלה על ידי מאוריסיו ואלס. אדון המנהל / דון מאוריסיו ואלס – מנהל בית הכלא. מנסה לחפות על חוסר כישוריו הספרותיים באמצעות שימוש ביצירות גנובות, לימים יכהן בתפקיד שר התרבות של ספרד. דוויד מרטין – "אסיר השמים", סופר רומנים, מחבר הסדרה "עיר הארורים". משמש כסופר צללים לאדון המנהל. חבירו של פרמין. ד"ר רומן סנחאוה – אסיר בבית הכלא, היה מנהל מחלקה פנימית בבית החולים "קלינקו", סייע לפרמין להימלט מהכלא. קרלוס רואיס סאפון צלה של הרוח משחקו של המלאך אסיר השמים, קרלוס רואיס סאפון, כנרת, זמורה-ביתן, דביר (2012). אתר האינטרנט הרשמי של אסיר השמים (בספרדית) אסיר השמים – האתר הרשמי של הספר (ספרדית). אסיר השמים – עמוד הספר בהוצאת כנרת, זמורה-ביתן, דביר. שלומית כהן-אסיף, "אסיר השמים": אחרי 20 שנה, באתר הארץ, 16 באוקטובר 2012 ביקורת גולשים, אסיר השמים, באתר סימניה. אסיר השמים, באתר OCLC (באנגלית)
חווה סולארית

האם התכוונתם ל... תחנת כוח פוֹטוֹ־ווֹלְטָאִית – מערכת פוטו-וולטאית גדולה הממירה את קרינת השמש לאנרגיה חשמלית. "חווה סולארית" היא כינוי נפוץ לתחנות כאלה. תחנת כוח תרמו-סולארית – מערכת גדולה הממירה את קרינת השמש לאנרגיית חום המשמשת ליצירת קיטור, המניע טורבינה שמשמשת לייצור חשמל (במספר שיטות).